recursal/SuperWikiNEXT-32B huggingface dataset:
H υπογραφή της συνθήκης στο Μέγαρο των Ηλυσίων
Η **Συνθήκη των Ηλυσίων** ήταν συνθήκη φιλίας μεταξύ Γαλλίας και Δυτικής Γερμανίας, η οποία υπεγράφη από τον Πρόεδρο Σαρλ ντε Γκωλ και τον Καγκελάριο Κόνραντ Αντενάουερ στις 22 Ιανουαρίου του 1963 στο Μέγαρο Ηλυσίων στο Παρίσι. Με την υπογραφή αυτής της συνθήκης, η Γερμανία και η Γαλλία καθιέρωσαν νέα θεμέλια για τις σχέσεις τους και τερμάτισαν αιώνες αντιπαλότητας μεταξύ τους.

Περιεχόμενο συνθήκης
--------------------

Η συνθήκη καλούσε σε τακτικές διαβουλεύσεις μεταξύ Γαλλίας και Δυτικής Γερμανίας για όλα τα σημαντικά ζητήματα που αφορούν θέματα άμυνας, εκπαίδευσης και νεολαίας. Απαιτεί επίσης τακτικές συνόδους κορυφής μεταξύ αξιωματούχων υψηλού επιπέδου, πράγμα που σημαίνει ότι οι αρχηγοί κρατών και κυβερνήσεων πρέπει να συνεδριάζουν τουλάχιστον δύο φορές το χρόνο και τους Υπουργούς Εξωτερικών κάθε τρεις μήνες, για να διασφαλιστεί η στενή συνεργασία μεταξύ των δύο κρατών.

Κριτική της συνθήκης
--------------------

Μόλις δύο μήνες μετά την υπογραφή της συνθήκης φιλίας, ξέσπασε μια νέα διαμάχη μεταξύ Γαλλίας και Γερμανίας. Ο Πρόεδρος ντε Γκωλ ήθελε η συνθήκη αυτή να κάνει την Δυτική Γερμανία αποστασιοποιημένη και να την απομακρύνει απο την προστασία των ΗΠΑ. Θεωρούσε την Δυτική Γερμανία (και τα άλλα κράτη μέλη της Ευρωπαϊκής Οικονομικής Κοινότητας) υποτελείς στην Ουάσιγκτον.Το αξιοσημείωτο της συνθήκης ηταν το ότι δεν έκανε καμία αναφορά στις ΗΠΑ, τη Βρετανία, το ΝΑΤΟ ή την Γενική Συμφωνία Δασμών και Εμπορίου.

Ωστόσο, όταν ο Πρόεδρος των ΗΠΑ Τζον Κένεντι εξέφρασε τη δυσαρέσκειά του για το θέμα αυτό στον πρέσβη της Δυτικής Γερμανίας στις Ηνωμένες Πολιτείες,το Μπούντεσταγκ επικυρώσε τη συνθήκη με ένα προοίμιο το οποίο καλούσε τη Γαλλία και τη Δυτική Γερμανία να ακολουθήσουν στενή συνεργασία με τις ΗΠΑ, καλούσε την είσοδο της Βρετανίας στην ΕΟΚ, την επίτευξη μιας συμφωνίας ελεύθερου εμπορίου στο πλαίσιο της Γενικής Συμφωνίας Δασμών και Εμπορίους, και τέλος την στρατιωτική ολοκλήρωση της Δύσης στο ΝΑΤΟ υπό την ηγεσία των ΗΠΑ.

Αποτελέσματα
------------

Ανάμεσα στις άμεσες συνέπειες της Συνθήκης είναι η δημιουργία του γαλλο-γερμανικού Γραφείου Νεότητας, η δημιουργία της γαλλο-γερμανικών γυμνασίων και η αδελφοποίηση μεταξύ πολλών Γαλλικών και Γερμανικών πόλεων, σχολείων και περιφερειών. Ένα άλλο αποτέλεσμα της Συνθήκης ήταν η γαλλο-γερμανική στρατιωτική ταξιαρχία, η οποία ιδρύθηκε το 1987 και είναι ακόμα άθικτη.

Παραπομπές
----------

1. ↑  Οnline, Τα Νέα. «Το τέλος της μεγάλης έχθρας - Η αρχή της ενωμένης Ευρώπης». *Τα Νέα Οnline*.. Ανακτήθηκε στις 2016-10-27.

Εξωτερικοί σύνδεσμοι
--------------------

* Πολυμέσα σχετικά με το θέμα  Élysée Treaty στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 217224272
* GND: 4149322-9
* SUDOC: 034212779
* BNF: cb16724972x (data)

 |

 |
Ο **Μπόγκισλαβ ΣΤ΄**, γερμαν. *Bogislaw VI* (π. 1350 - 7 Μαρτίου 1393) από τον Οίκο των Γκρίφφινς ήταν δούκς της Πομερανίας-Βόλγκαστ μαζί με τον μεγαλύτερο αδελφό του Βάρτισλαβ ΣΤ΄.

Βιογραφία
---------

Ήταν ο δευτερότοκος γιος τού Μπάρνιμ Δ΄ δούκα της Πομερανίας-Βόλγκαστ και της Σοφίας, κόρης τού Ιωάννη Β΄ κυρίου τού Μεκλεμβούργου-Βέρλε.

Ο Μπάρνιμ Δ΄ ήταν, από κοινού με τον μεγαλύτερο αδελφό του Μπόγκισλαβ Ε΄ και τον μικρότερο αδελφό του Βάρτισλαβ Ε΄, δούκας της Πομερανίας-Βόλγκαστ. Το 1365 ο Μπόγκισλαβ ΣΤ΄ διαδέχθηκε τον πατέρα του, μαζί με τον αδελφό του Βάρτισλαβ ΣΤ΄. Ήταν ανήλικοι και επίτροπος έγινε ο θείος τους Μπόγκισλαβ Ε΄. Τότε δημιουργήθηκαν διαφωνίες με αυτόν, που εξελίχθηκαν σε εμφύλιο. Με την παρέμβαση τού Καρόλου Δ΄ της Γερμανίας η Πομερανία-Βόλγκαστ διαιρέθηκε: ο θείος τους Μπόγκισλαβ Ε΄ έλαβε το Στολπ, οι δύο αδελφοί έλαβαν το κυρίως Βόλγκαστ (δυτικά τού ποταμού Σβίνε) και ο θείος τους Βάρτισλαβ Ε΄ το Νόιστεττιν (ανατολικά τού Σβίνε). Η συμφωνία έγινε στο Άνκλαμ το 1368. Ο Μπόγκισλαβ Ε΄ απεβίωσε το 1374.

Οι δύο αδελφοί άρχισαν επιδρομές στα εδάφη τού Αλβέρτου της Σουηδίας (από τον Οίκο τού Μεκλεμβούργου), ώσπου το 1368 ο Βάρτισλαβ ΣΤ΄ συνελήφθη με μερικούς από τους ιππότες του στο Ντάμγκαρτεν. Ο Μπόγκισλαβ ΣΤ΄ πλήρωσε 1300 μάρκα για την απελευθέρωσή του.

Ο δούκας ίδρυσε την κώμη τού Άρενσοοπ ως λιμένα τού Λόοπ και το ασφάλισε με κάστρο. Όμως η εγκατάσταση καταστράφηκε το 1395 από στρατό τού Ρόστοκ και ο λιμένας προσχώθηκε. Ο Μπόγκισλαβ ΣΤ΄ απεβίωσε το 1393 χωρίς άρρενες απογόνους και το μερίδιό του περιήλθε στον μεγαλύτερο αδελφό του.

Οικογένεια
----------

Νυμφεύτηκε πρώτα τη Γιούττα των Ασκάνια, κόρη τού Έρικ Β΄ δούκα της Σαξονίας-Λάουενμπουρκ. Δεν απέκτησαν απογόνους.

Το 1389 έκανε δεύτερο γάμο, με την Αγνή των Γουέλφων, κόρη τού Μάγκνους Β΄ δούκα τού Μπράουνσβαϊγκ-Βόλφενμπυτελ και είχε τέκνα:

* Αγνή, αρραβωνιάστηκε τον Βαλτάσαρ κύριο τού Μεκλεμβούργου-Βέρλε, αλλά ίσως δεν έγινε τελικά ο γάμος.
* Σοφία απεβ. 1408, παντρεύτηκε πρώτα τον Έρικ Α΄ δούκα τού Μεκλεμβούργου και έπειτα τον Νικόλαο Ε΄ κύριο τού Μεκλεμβούργου-Βέρλε.

Πηγές
-----

* Adolf Häckermann (1876), "Bogislav VI. (VII.) und Wartislav VI.", Allgemeine Deutsche Biographie (ADB) (in German), 3, Leipzig: Duncker & Humblot, pp. 46–47

Martin Wehrmann: Genealogie des pommerschen Herzogshauses, in: Veröffentlichungen der landesgeschichtlichen Forschungsstelle für Pommern, series 1, vol. 5, Leon Saunier, Stettin, 1937, pp. 88–89, 96–97.

Παραπομπές
----------

1. ↑  p772.htm#i7718.
2. 1 2  p772.htm#i7718. Ανακτήθηκε στις 7  Αυγούστου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81099461
* GND: 136817718

 |

 |
Η **Ντιναμό Τιφλίδας** (γεωργιανά: დინამო თბილისი, αγγλικά: *Dinamo Tbilisi*) είναι κορυφαίος ποδοσφαιρικός σύλλογος της Γεωργίας που εδρεύει στην Τιφλίδα, πρωτεύουσα της χώρας. Ιδρύθηκε το 1925 και αγωνίζεται στο Στάδιο «Μπορίς Παϊκάτζε», χωρητικότητας 55.000 θεατώv. Έχει χρώματα γαλάζιο και σκούρο μπλε.

Ιστορία
-------

Η Ντιναμό υπήρξε στο παρελθόν μια από τις δυνατότερες ομάδες του σοβιετικού πρωταθλήματος. Ανήκε στη σοβιετική αθλητική κοινωνία Ντιναμό (Динамо), που διατηρούσε ομάδες σε πολλές μεγάλες πόλεις της ΕΣΣΔ, όπως: Ντιναμό Μόσχας, ΦΚ Ντιναμό Κιέβου, Ντιναμό Μινσκ κλπ. Η σημαντικότερη επιτυχία της υπήρξε η κατάκτηση του Κυπέλλου Κυπελλούχων το 1981 νικώντας 2-1 στον τελικό την Καρλ Τσάις Ιένα από την Ανατολική Γερμανία.

Μετά τη διάλυση της Σοβιετικής Ένωσης αγωνίζεται στο γεωργιανό πρωτάθλημα, στο οποίο κυριαρχεί απόλυτα με 13 τίτλους.

Τίτλοι
------

* Κύπελλο Κυπελλούχων Ευρώπης: 1981
* Πρωτάθλημα ΕΣΣΔ (2): 1964, 1978
* Κύπελλο ΕΣΣΔ (2): 1976, 1979
* **Κύπελλο CIS**: 2004
* **Πρωτάθλημα Γεωργίας** (19): 1990, 1991, 1992, 1993, 1994, 1995, 1996, 1997, 1998, 1999, 2003, 2005, 2008, 2013, 2014, 2016, 2019, 2020, 2022
* **Κύπελλο Γεωργίας** (13): 1992, 1993, 1994, 1995, 1996, 1997, 2003, 2004, 2009, 2013, 2014, 2015, 2016
* **Σούπερ Κύπελλο Γεωργίας** (5): 1996, 1997, 1999, 2005, 2008

Εμβλήματα
---------

Το έμβλημα έχει ως σύμβολο το λατινικό γράμμα "D", παραλλαγές του οποίου χρησιμοποιούνται από ομώνυμες ομάδες από διαφορετικές χώρες, όπως η ΦΚ Ντιναμό Κιέβου, η Ντιναμό Μόσχας όπως και πολλές άλλες ομάδες σλαβόφωνων κυρίως χωρών.

Παραπομπές
----------

Εξωτερικοί σύνδεσμοι
--------------------

* Επίσημη ιστοσελίδα
Το ελληνικό ναρκαλιευτικό **«Σπερχειός»** ήταν πρώην νορβηγικό φαλαινοθηρικό που επιτάχθηκε από το Βασιλικό Ναυτικό της Νορβηγίας με το όνομα *NOBLE NORAH* και διαρκούντος του Β΄ Παγκοσμίου Πολέμου παραχωρήθηκε στο τότε ελληνικό Βασιλικό Ναυτικό στη Μέση Ανατολή.

Το πλοίο αυτό ήταν καθ΄ όλα όμοιο με το ναρκαλιευτικό Αλφειός και παραλήφθηκε τον Αύγουστο του 1943 για γρίππιση ναρκών (ναρκαλιεία) στις ακτές και προσβάσεις παρά την Αλεξάνδρεια και το Πορτ Σάιδ καθώς και για συνοδείες τοπικών νηοπομπών μεταξύ των δύο αυτών λιμένων και της Κύπρου.

Μετά την απελευθέρωση ο «Σπερχειός» κατέπλευσε με τα λοιπά πλοία του Στόλου στον Πειραιά και χρησιμοποιήθηκε σε διάφορες αποστολές, καθώς και σε μεταφορά αξιωματικών υπαλλήλων και άλλων προσώπων στα νησιά του Αιγαίου, δεδομένου ότι όλα τα ελληνικά επιβατηγά πλοία είχαν βυθισθεί διαρκούντος του πολέμου.

Σε μια τέτοια αποστολή στις 2 Μαΐου του 1945 και ενώ έπλεε 5 ναυτικά μίλια βόρεια της Άκρας Ζούρβας της Ύδρας, στις 08.30 μ.μ. (20.30), λόγω υπερφόρτωσης ανατράπηκε και βυθίστηκε, γεμάτο επιβάτες, παρασύροντας στο βυθό περισσότερα από 50 άτομα (επιβάτες και μέλη πληρώματος). Το πλοίο είχε αποπλεύσει από Πειραιά με προορισμό Σύρο, Χίο, Μυτιλήνη και Σάμο. Κυβερνήτης του πλοίου ήταν ο έφεδρος ανθυποπλοίαρχος Δ. Βογιατζής. Στο ναυάγιο αυτό πνίγηκε και ο Πλοίαρχος του Β.Ν. Ι. Βλαχόπουλος, που επέβαινε ως επιβάτης.
Ο **Ζοέλ Επαλέ** (πλήρες όνομα *Joël Dieudonné Martin Epalle Newaka*) είναι Καμερουνέζος ποδοσφαιριστής, γεννημένος στις 20 Φεβρουαρίου 1978 στην πόλη Ματόμπ. 

Ξεκίνησε την ποδοσφαιρική του καριέρα σε τοπική ομάδα της Ντουάλα, την Ουνιόν Σπορτίβ. Στην Ελλάδα βρέθηκε αρχικά ως παίκτης του Εθνικού, ενώ στη συνέχεια αγωνίστηκε διαδοχικά σε Παναχαϊκή, Άρη Θεσσαλονίκης, Παναθηναϊκό και Ηρακλή. 

Με τον Παναθηναϊκό κατέκτησε το πρωτάθλημα και το κύπελλο του 2004, ενώ με τον Άρη αγωνίστηκε στον τελικό του 2003 και με τον Ηρακλή εξασφάλισε την έξοδο της ομάδας στο κύπελλο ΟΥΕΦΑ το 2006.

Τη σεζόν 2010-11 (στο β΄ γύρο) αγωνίστηκε με τα χρώματα του Ηρακλή, στην ομάδα του οποίου ήρθε με μεταγραφή από την Μπακού του Αζερμπαϊτζάν, ενώ την προηγούμενη τριετία είχε αγωνιστεί στη Μπούντεσλιγκα με τη φανέλα της ΦφΛ Μπόχουμ. Συμμετείχε με την εθνική ομάδα του Καμερούν στους Ολυμπιακούς Αγώνες του 2000 στο Σίδνεϋ (κατέκτησε την πρώτη θέση και το χρυσό μετάλλιο), καθώς και στο Παγκόσμιο Κύπελλο του 2002 στη Νότια Κορέα και Ιαπωνία.

Τη σεζόν 2012-13 αγωνίστηκε για λογαρισμό της Σαράουακ από τη Μαλαισία.
Ο **Δήμος Γερονθρών** ήταν δήμος του νομού Λακωνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ευρώτα. Βρισκόταν στο βόρειοανατολικό τμήμα του νομού, στους πρόποδες του Πάρνωνα. Ο δήμος αποτελούταν από 4 δημοτικά διαμερίσματα, καταλάμβανε έκταση 236,8 τ.χλμ. και είχε συνολικό πληθυσμό 1959 κατοίκους σύμφωνα με την απογραφή του 2001. Έδρα του δήμου ήταν το Γεράκι.

Διαίρεση
--------

Ο δήμος περιλάμβανε τα παρακάτω δημοτικά διαμερίσματα και οικισμούς (σε αγκύλη ο πληθυσμός σύμφωνα με την απογραφή του 2001):

 **Δ.δ. Γερακίου**  [ 1.372 ] 
* το Γεράκι [ 1.341 ]
* τα Βελωτά [ 31 ]

 **Δ.δ. Αλεποχωρίου**  -- το Αλεποχώρι [ 149 ]
 **Δ.δ. Καλλιθέας**  -- η Καλλιθέα [ 210 ]
 **Δ.δ. Καρίτσης**  -- η Καρίτσα [ 228 ]

Εξωτερικοί Σύνδεσμοι
--------------------

* Υπουργείο εσωτερικών, δήμοι του σχεδίου Καποδίστριας Αρχειοθετήθηκε 2009-09-24 στο Wayback Machine.

  


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχέδιο Καποδίστριας: Διοικητική διαίρεση του νομού Λακωνίας |
| --- |
|  |
| Δήμοι | 
* Σπάρτης
* Ανατολικής Μάνης
* Ασωπού
* Βοιών
* Γερονθρών
* Γυθείου
* Έλους
* Ζάρακα
* Θεραπνών
* Κροκέων· Μολάων
* Μονεμβασίας
* Μυστρά
* Νιάτων
* Οινούντος
* Οιτύλου
* Πελλάνας· Σκάλας
* Σμύνους
* Φαρίδος
 |
|  |
| Κοινότητες | 
* Ελαφονήσου
* Καρυών
 |

 |
Ο **Αλμποΐνο Α΄ ντελα Σκάλα**, ιταλ.: *Alboino I della Scala* ( π. 1284 – 29 Νοεμβρίου 1311 ) από τον Οίκο των Σκαλίτζερι ήταν κύριος της Βερόνας από το 1304 μέχρι το τέλος του.

Βιογραφία
---------

Ήταν γιος του Aλμπέρτο Α΄ ντελα Σκάλα και έγινε ανώτερος και αυτοκρατορικός εκπρόσωπος (vicar) στην πόλη, μετά το τέλος τού αδελφού του Μπαρτολομέo Α΄ το 1304. Το 1298 νυμφεύτηκε την Κατερίνα Βισκόντι, κόρη του Mαττέο Α΄ Βισκόντι. Οκτώ χρόνια αργότερα ο Aλμποΐνo Α΄ ξανανυμφεύτηκε, με την Bεατρίκη, κόρη του Γκιλμπέρτο Β΄ ντα Κορράτζιo.

Τον διαδέχθηκε η κοινή διακυβέρνηση τού γιου του Αλμπέρτο Β΄ υπό την κηδεμονία τού αδελφού του Κανγκράντε Α΄. Ο μικρότερος γιος του Aλμποΐνo Α΄, Mαστίνο Β΄, κυβέρνησε τη Βερόνα μετά το τέλος τού τελευταίου το 1329.

Βιβλιογραφικές αναφορές
-----------------------

1. ↑  treccani.it .
Το **Μουσείο Ιστορίας της Τουαλέτας** (ουκρανικά: Музей історії туалету) είναι ιδιωτικό μουσείο στο Κίεβο της Ουκρανίας, που περιέχει τη μεγαλύτερη συλλογή αναμνηστικών και αντικειμένων που σχετίζονται με την τουαλέτα στον κόσμο, συμπεριλαμβανομένων ιστορικών δοχείων νυχτός και ουρητηρίων. Το μουσείο ιδρύθηκε το 2006 από ένα ζευγάρι Ουκρανών που εργαζόταν στην επιχείρηση υδραυλικών εγκαταστάσεων και σήμερα στεγάζεται σε ένα κτίριο εντός του Φρουρίου του Κιέβου. Το 2016, το Παγκόσμια Ρεκόρ Γκίνες το αναγνώρισε ως «τη μεγαλύτερη συλλογή αναμνηστικών λεκάνων τουαλέτας στον κόσμο».

Ιστορικό
--------

Το μουσείο δημιουργήθηκε από τον Νικολάι και τη Μαρίνα Μπογκντανένκο, ένα ζευγάρι Ουκρανών που είχε εργαστεί στο παρελθόν στην επιχείρηση υδραυλικών προμηθειών και ήθελε να διδάξει τους ανθρώπους για τη διαρκή σημασία της υγιεινής. Άνοιξε το 2006 με αντικείμενα που είχαν συλλέξει οι Μπογκντανένκο από όλο τον κόσμο, πολλά ενώ βρίσκονταν σε διακοπές. Το 2013, δημοσίευσαν ένα βιβλίο 521 σελίδων για την ιστορία της υγιεινής στην τουαλέτα, το *Παγκόσμια Ιστορία (των Τουαλετών).* Σήμερα, το μουσείο προσελκύει περίπου 1.000 επισκέπτες το μήνα και στεγάζεται στο Φρούριο του Κιέβου, ένα κτίριο που χρονολογείται από τον 19ο αιώνα.

Οργάνωση
--------

Το μουσείο καλύπτει την τουαλέτα από την προϊστορική εποχή μέχρι σήμερα και σχετικά θέματα, όπως η γκαρνταρόμπα και τα ρούχα που φοριούνται για τον καθαρισμό των τουαλετών. Τα εκθέματα διατάσσονται διαδοχικά, χωρίζοντας την ιστορία σε πρωτόγονη κοινωνία, αρχαιότητα, Μεσαίωνα, Αναγέννηση, 17ος–20ος αιώνας, νεωτερικότητα και ντουλάπες υγιεινής τέχνης. Το μουσείο έχει αντίγραφα μερικών από τα πρώτα καθίσματα τουαλέτας και εξηγεί την εφεύρεση του χαρτιού υγείας πριν από περισσότερα από 2.000 χρόνια στην Κίνα. Μια οθόνη δείχνει στους επισκέπτες μεθόδους συγκομιδής απορριμμάτων από μεσαιωνικά κάστρα και γιατί οι μεσαιωνικές τουαλέτες ονομάζονταν ντουλάπες. Η τουαλέτα με καζαζάνι, που σχεδιάστηκε για πρώτη φορά από τον Λεονάρντο ντα Βίντσι, ζωντανεύει σε ένα ξύλινο μοντέλο. Ένα ξεχωριστό δωμάτιο περιέχει μια κινηματογραφική αίθουσα που προβάλλει βίντεο για τουαλέτες σε εναλλασσόμενες γλώσσες. Υπάρχουν περισσότερα από 580 αντικείμενα στη μόνιμη συλλογή, τα οποία κέρδισαν την αναγνώρισή τους στα *Ρεκόρ Γκίνες* το 2016.

Δείτε επίσης
------------

* Διεθνές Μουσείο Τουαλετών Σουλάμπ
* Εθνικό Μουσείο Περιττωμάτων
* Μουσείο Σκατών

Εξωτερικοί σύνδεσμοι
--------------------

* Επίσημος ιστότοπος

Παραπομπές
----------
Η **Κομητειακή Ποδοσφαιρική Ομοσπονδία Σέφιλντ και Χέιλαμσαϊρ** (αγγλικά: *Sheffield and Hallamshire County Football Association*) η οποία αρχικά ονομαζόταν **Ποδοσφαιρική Ομοσπονδία Σέφιλντ** (Sheffield Football Association), ιδρύθηκε στο Σέφιλντ το 1867 και ήταν η πρώτη Κομητειακή Ποδοσφαιρική Ομοσπονδία (County FA, CFA) της Αγγλίας. Οι ομάδες της αποδέχτηκαν τους Κανόνες του Σέφιλντ μέχρι το 1878, όταν συγχωνεύθηκαν με τους κανόνες της αγγλικής Ποδοσφαιρικής Ομοσπονδίας. Στα μέλη της περιλαμβάνονται μερικά από τα παλαιότερα σωματεία ποδοσφαίρου στον κόσμο, όπως η Σέφιλντ και η Χέιλαμ. Σήμερα, η County FA είναι υπεύθυνη για τη διαχείριση, τον έλεγχο, την προώθηση και την ανάπτυξη του ποδοσφαίρου στο Σέφιλντ, το Ντονκάστερ, το Ρόδεραμ, το Μπάρνσλεϊ, το Γουόρκσοπ και το Χάντερσφιλντ.

Εξωτερικοί σύνδεσμοι
--------------------

* Επίσημη ιστοσελίδα
Η **εθνική ομάδα καλαθοσφαίρισης ανδρών της Συρίας** είναι το αντιπροσωπευτικό συγκρότημα της Συρίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Συριακής Ομοσπονδίας Καλαθοσφαίρισης (SBF).

Ιστορία
-------

Η εθνική ομάδα καλαθοσφαίρισης ανδρών της Συρίας έδωσε το πρώτο επίσημο παιχνίδι στο Ευρωμπάσκετ 1949, που πραγματοποιήθηκε στο Κάιρο της Αιγύπτου. Η άρνηση της Σοβιετικής Ένωσης να φιλοξενήσει τη διοργάνωση και η απροθυμία της επιτροπής της ευρωπαϊκής ζώνης της FIBA να ζητήσει από την Τσεχοσλοβακία για να φιλοξενήσει για δεύτερη συνεχόμενη φορά τη διοργάνωση, σήμαινε ότι το 1947 η Αίγυπτος θα φιλοξενούσε τη διοργάνωση.

Λόγω του φόβου και των δυσκολιών στη μετακίνηση, λίγες ευρωπαϊκές ομάδες ταξίδεψαν στην αφρικανική χώρα για να αγωνιστούν. Η Συρία, καθώς και ο Λίβανος, κλήθηκαν να μετέχουν στο ευρωπαϊκό πρωτάθλημα παρά το γεγονός ότι αποτελούν ασιατικές χώρες. Μεταξύ επτά ομάδων, η Συρία τερμάτισε στην έκτη θέση, με μία νίκη και πέντε ήττες.

Στατιστικά
----------

Για το 2021, η εθνική ομάδα καλαθοσφαίρισης ανδρών της Συρίας βρισκόταν στην 82η θέση της Παγκόσμιας Κατάταξης της FIBA.

Παραπομπές
----------

1. ↑  «FIBA Ranking for Men». Fiba.Com. 9 Αυγούστου 2021. Ανακτήθηκε στις 4 Ιουλίου 2022.

Εξωτερικοί σύνδεσμοι
--------------------

* Επίσημος ιστότοπος

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομάδες καλαθοσφαίρισης ανδρών Ασίας (FIBA Asia) |
| --- |
|  |
| Ανατολική Ασία (EABA) | 
* 0Βόρεια Κορέα
* 0Ιαπωνία
* 0Κίνα
* 0Κινέζικη Ταϊπέι
* 0Μακάου
* 0Μογγολία
* 0Νότια Κορέα
* 0Χονγκ Κονγκ
 |
|  |
| Νοτιανατολική Ασία (SEABA) | 
* 0Ανατολικό Τιμόρ
* 0Βιετνάμ
* 0Ινδονησία
* 0Καμπότζη
* 0Λάος
* 0Μαλαισία
* 0Μιανμάρ
* 0Μπρουνέι
* 0Σιγκαπούρη
* 0Ταϊλάνδη
* 0Φιλιππίνες
 |
|  |
| Νότια Ασία (SABA) | 
* 0Αφγανιστάν
* 0Ινδία
* 0Μαλδίβες
* 0Μπανγκλαντές
* 0Μπουτάν
* 0Νεπάλ
* 0Πακιστάν
* 0Σρι Λάνκα
 |
|  |
| Κεντρική Ασία (CABA) | 
* 0Καζακστάν
* 0Κιργιζία
* 0Τατζικιστάν
* 0Τουρκμενιστάν
* 0Ουζμπεκιστάν
 |
|  |
| Κόλπος (GBA) | 
* 0Ηνωμένα Αραβικά Εμιράτα
* 0Κατάρ
* 0Κουβέιτ
* 0Μπαχρέιν
* 0Ομάν
* 0Σαουδική Αραβία
 |
|  |
| Δυτική Ασία (WABA) | 
* 0Ιορδανία
* 0Ιράκ
* 0Ιράν
* 0Λίβανος
* 0Παλαιστίνη
* 0Συρία
* 0Υεμένη
 |

 |
O **Ουγκολίνο**, ιταλ. *Ugolino*, (1320 - 13 Οκτωβρίου 1362) από τον Οίκο των Γκοντζάγκα, ήταν κοντοτιέρος.

Βιογραφία
---------

Γεννήθηκε στη Μάντουα και ήταν γιος του Γκουίντο αντιπροσώπου των αστών (capitano del popolo) της Μάντουας και της τρίτης συζύγου του Βεατρίκης των Μπαρ, κόρης του Εδουάρδου Α΄ του Μπαρ.

Στον πρώτο του γάμο νυμφεύτηκε την Βέρντε ντελα Σκάλα, κυβερνητών της Βερόνα. Αλλά στον τρίτο του γάμο νυμφεύτηκε την Αικατερίνη Βισκόντι, κόρη και ανιψιά κυβερνητών του Μιλάνου, πράγμα που άλλαξε τις ισορροπίες: η συμμαχία με τους Βισκόντι που έφερε αυτός ο γάμος κράτησε ως τις αρχές του 16ου αι. Έτσι οι Γκοντζάγκα πολέμησαν στην Τοσκάνη στο πλευρό των Βισκόντι, εναντίον των ντελα Σκάλα της Βερόνα (1342-43). Αυτό δεν άρεσε στη Βενετία, που σχεδίασε τη δολοφονία του Ουγκολίνο το 1362 από τους αδελφούς του Φραγκίσκο και Λουδοβίκο Β΄, με την υποστήριξη των ευγενών του Οίκου των Καστελμπάρκο.

Οικογένεια
----------

Το 1340 νυμφεύτηκε τη Βέρντε ντελα Σκάλα, κόρη του Μαστίνο Β΄ κυρίου της Βερόνα.

Το 1340 απεβίωσε η Βέρντε και ο Ουγκολίνο έκανε δεύτερο γάμο με την Αιμιλία ντελα Γκεραρντέσκα.

Το 1349 απεβίωσε και η Αιμιλία και ο Ουγκολίνο νυμφεύτηκε την Αικατερίνη Βισκόντι, κόρη του Ματτέο Β΄ συγκυβερνήτη του Μιλάνου.

Υποσημειώσεις
-------------

1. ↑  ντελα Σκάλα ή Σκαλίτζερι
2. ↑  Ο Ματέο Β΄ ήταν αδελφός του Γκαλεάτσο Β΄ και του Μπερναμπό, κυβερνητών του Μιλάνου.

Πηγές
-----

* Coniglio, Giuseppe (1973). *I Gonzaga*. Varese.
Ο **Κώστας Δράμπης** είναι Έλληνας πρώην ποδοσφαιριστής, που έπαιξε για δέκα χρόνια στην ομάδα του Άρη και τρία ακόμη στον Μακεδονικό.

Καριέρα
-------

Ο Δράμπης ξεκίνησε την καριέρα του στον τοπικό αθλητικό όμιλο της Φλώρινας και το 1971, ο Άγγλος προπονητής του Άρη, Γουίλφ ΜακΓκίνες, τον ενέταξε στο δυναμικό της ομάδας.

Την πρώτη του σεζόν έπαιξε σε δέκα αγώνες, σκοράροντας ένα γκολ, ενώ από το 1972-73 αποτέλεσε μέλος της βασικής ενδεκάδας, αγωνιζόμενος σε 27 παιχνίδια και πετυχαίνοντας τέσσερα γκολ.

Το 1974, συμμετείχε στους δύο αγώνες εναντίον της Ραπίντ Βιέννης στις 18 Σεπτεμβρίου και 2 Οκτωβρίου 1974, όπου οι "κίτρινοι" κέρδισαν με 1-0 στη Θεσσαλονίκη και ηττήθηκαν με 3-1 στη Βιέννη. Συμμετείχε επίσης, στον αγώνα εναντίον της Μπενφίκα στις 19 Σεπτεμβρίου 1979, όπου ο Άρης κέρδισε με 3-1 και έθεσε τις βάσεις για την πρόκριση, όπως και στα δύο παιχνίδια κατά της Ίπσουιτς ένα χρόνο αργότερα.

Συνολικά αγωνίστηκε 286 φορές με τους "κίτρινους" και πέτυχε 54 γκολ, τα 46 εξ αυτών στο πρωτάθλημα, όπου είναι ο πέμπτος σκόρερ στην ιστορία του συλλόγου.

Το 1981 έγινε παίκτης του Μακεδονικού, με τη φανέλα του οποίου κέρδισε την άνοδο στην πρώτη κατηγορία ένα χρόνο αργότερα. Ως αρχηγός των "πρασίνων" στην Α’ Εθνική, συμμετείχε σε 33 αγώνες, σκοράροντας μία φορά. Το 1984, αποσύρθηκε από την ενεργό δράση.

Αργότερα εργάστηκε ως καθηγητής Φυσικής Αγωγής στη Δευτεροβάθμια Εκπαίδευση. Παλαιότερα, δίδαξε και στο Αριστοτέλειο Πανεπιστήμιο, ενώ ασχολήθηκε με την προπονητική δουλεύοντας σε ερασιτεχνικές ομάδες της Θεσσαλονίκης, καθώς και σε ακαδημίες.

Στατιστικά με τον Άρη
---------------------

| Διοργάνωση | Αγώνες | Γκολ |
| --- | --- | --- |
| Α' Εθνική | 249 | 46 |
| Κύπελλο Ελλάδας | 27 | 6 |
| Ευρωπαϊκοί αγώνες | 5 | 1 |
| Βαλκανικό Κύπελλο | 5 | 1 |

Παραπομπές
----------

1. ↑  Konstantinos Drampis - Player profile | Transfermarkt
2. ↑  Kώστας Δράμπης, ο τεχνίτης χαφ, ένας από τους μεγαλύτερους άσσους του Άρεως
3. ↑  Greece 1971/72 - RSSSF
4. ↑  Greece 1972/73 - RSSSF
5. ↑  Εφημερίδα Μακεδονία, 19/9/1974, Σελίδα: 1
6. ↑  Εφημερίδα Μακεδονία, 3/10/1974, Σελίδα: 4
7. ↑  Εφημερίδα Μακεδονία, 20/9/1979, Σελίδα: 4
8. ↑  Εφημερίδα Μακεδονία, 18/9/1980, Σελίδα: 4
9. ↑  Εφημερίδα Μακεδονία, 2/10/1980, Σελίδα: 4
10. ↑  Greece 1982/83 - RSSSF

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
Το **Scrivener** είναι ένα πρόγραμμα επεξεργασίας κειμένου σχεδιασμένο για όσους γράφουν. Περιλαμβάνει ένα σύστημα διαχείρισης εγγράφων, σημειώσεων και μεταδεδομένων που επιτρέπει στο χρήστη να παρακολουθεί σημειώσεις, σχέδια, έρευνα και ένα σύνολο εγγράφων-πηγών (που συμπεριλαμβάνουν κείμενα, εικόνες, αρχεία PDF, ήχο, βίντεο, ιστοσελίδες, κ.λ.π.). Αφότου ο χρήστης γράψει το κείμενό του, μπορεί να το εξάγει στον αγαπημένο του επεξεργαστή κειμένου για μορφοποίηση.

Στα χαρακτηριστικά του προγράμματος συγκαταλέγονται ένας πίνακας (σε μοτίβο φελλού), ένας επεξεργαστής δομής κειμένου, λειτουργία Πλήρους Οθόνης τύπου-iPhoto και "στιγμιότυπα" (η δυνατότητα να αποθηκεύσετε ένα αντίγραφο ενός συγκεκριμένου εγγράφου, ακριβώς όπως είναι, προτού προβείτε σε οποιεσδήποτε τροποποιήσεις του). Λόγω του εύρους των διεπαφών και των χαρακτηριστικών του, το Scrivener είναι κάτι παραπάνω από ένας επεξεργαστής κειμένου. Είναι ένα λογοτεχνικό "εργαλείο διαχείρισης έργου", το οποίο περιλαμβάνει πολλά χαρακτηριστικά UI που μοιάζουν με το περιβάλλον ανάπτυξη λογισμικού Xcode της Apple. 

Ο Keith Blount δημιούργησε το πρόγραμμα αυτό ως το εργαλείο που θα τον βοηθούσε να γράψει το δικό του "μεγάλο μυθιστόρημα". Ένα πρόγραμμα που να του επιτρέπει να ανατρέχει ανά πάσα στιγμή τόσο στο σύνολο των ιδεών του όσο και στα στοιχεία της συγγραφικής έρευνάς του σε ένα μόνο παράθυρο. Πλέον το Scrivener προσφέρεται στην πλήρως αναβαθμισμένη έκδοση 2.1 για Mac OS X και Windows. Για Linux διατίθεται αυτή τη στιγμή η έκδοση Scrivener beta, ωστόσο η έκδοση των Windows έχει αναπτυχθεί χρησιμοποιώντας το σύστημα QT, το οποίο σημαίνει ότι υπάρχει η δυνατότητα να τρέξει εγγενώς και σε Linux.

Βιβλιογραφία
------------

1. ↑  «Scrivener for Windows». Litterature and Latte. Ανακτήθηκε στις 3 Νοεμβρίου 2010.

Εξωτερικοί σύνδεσμοι
--------------------

* Literature and Latte (στα Αγγλικά)
* Scrivener για Windows (στα Αγγλικά)
* Scrivener Discounts
* Free Scrivener Templates
* Δείτε εδώ Αρχειοθετήθηκε 2008-01-11 στο Wayback Machine. *Applegeeks,* 20 Φεβρουαρίου 2007 .
* Δείτε εδώ *MacUser* Φεβρουάριος 2007 .
* Δείτε εδώ *New York Times,* 6 Ιανουάριος 2008 .
Το **Μπλακ τζακ** (Blackjack), επίσης γνωστό και ως εικοσιμία, είναι ένα από τα πιο δημοφιλή τυχερά παιχνίδια στον κόσμο. Μεγάλο μέρος της δημοτικότητάς του οφείλεται στο γεγονός ότι συνδυάζει την τύχη με τις ικανότητες του παίκτη. Είναι πολύ γνωστό άλλωστε το **card counting**, δηλαδή η τεχνική που αναπτύσσουν ορισμένοι παίκτες του μπλακ τζακ, σύμφωνα με την οποία, παρατηρώντας ποια φύλλα έχουν περάσει, ποντάρουν ανάλογα και αποκτούν με αυτόν τον τρόπο το πλεονέκτημα έναντι του καζίνο. Πρόγονος του Μπλακ-τζακ ήταν το vingt-et-un (εικοσιένα), η προέλευση του οποίου ήταν τα γαλλικά καζίνο του 1700 και δεν περιείχε το μπόνους 3 προς 2 για την εικοσιμία με δύο φύλλα.

### Η αξία των φύλλων στο μπλακτζακ

Η αξία του κάθε φύλλου στο μπακ τζακ είναι:

* **Φιγούρες (ρηγάδες, ντάμες, βαλέδες) και 10άρια** = 10. Όλες οι φιγούρες, καθώς και τα δεκάρια, της τράπουλας έχουν αξία ίση με 10.

* **2-9 = Αριθμητική τους αξία**. Όλα τα φύλλα από το 2 έως το 9 (2άρια, 3άρια, 4άρια, 5άρια, 6άρια, 7άρια, 8άρια, 9άρια) διατηρούν την αριθμητική τους αξίας, δηλαδή τα δυάρια έχουν αξία ίση με 2, τα τριάρια έχουν αξία ίση με 3 κ.ο.κ.

* **Άσσοι = 1 ή 11**. Οι άσσοι της τράπουλας έχουν αξία ίση με 1 ή 11 (επιλογή του παίκτη). Αν εμφανιστούν δύο άσσοι στο ίδιο χέρι τότε αναγκαστικά ο ένας θα μετρήσει για 1 κι ο άλλος για 11.

Η αξία του κάθε χεριού, είτε του παίκτη είτε του ντίλερ, μετράται προσθέτοντας την αξία των φύλλων που κρατάνε. Να σημειώσουμε εδώ πως το χρώμα (καρό, κούπα, τριφύλλι, μπαστούνι) δεν παίζει ρόλο στο μπλακτζάκ.

**Παράδειγμα**: Αν ο παίκτης κρατάει 3 τριφύλλι 6 καρό και ντάμα κούπα, η συνολική αξία του χεριού του είναι 3+6+10=19.

### Παραλλαγές Μπλακ Τζακ(blackjack)

Παραλλαγή του είναι το **Double Exposure Blackjack** που παρουσιάστηκε και πατενταρίστηκε από τον Richard A. Epstein. Σε αυτό και τα δύο φύλλα του κρουπιέρη είναι ανοιχτά. Καθώς αυτό αυξάνει το πλεονέκτημα του παίκτη, οι υπόλοιποι κανόνες είναι έτσι σχεδιασμένοι ώστε να αναιρέσουν αυτό το πλεονέκτημα. Οι παίκτες χάνουν τα πονταρίσματα τους όταν φέρουν ισοπαλία με τον κρουπιέρη και το μπλακτζάκ πληρώνεται μόνο με αναλογία 1:1. Επιπλέον, ο παίκτης μπορεί να κάνει split τα φύλλα του μόνο μία φορά.

Παραπομπές
----------

1. ↑  «Μπλακ τζακ (Blackjack) - Πώς παίζεται». *slot.gr*.

Πηγές
-----

* Μαθηματική Ανάλυση του Μπλακ τζακ σε πραγματικές συνθήκες καζίνο ακόμη και με την διεξαγωγή του σε Μηχανές Ανακατέματος των τραπουλών, από την ASSUS Mathematical Company

Εξωτερικοί σύνδεσμοι
--------------------

* Πολυμέσα σχετικά με το θέμα  Blackjack στο Wikimedia Commons

  


|  |  |  |  |
| --- | --- | --- | --- |
| 

| π • σ • ε
Παιχνίδια με τράπουλα |
| --- |
|  |
| 
* Αγωνία
* Βίδα
* Κουμ Καν
* Μουρλάν
* Μπιρίμπα
* Μπλακ τζακ
* Μπλόφα
* Μπουρλότ
* Μπριτζ
* Πόκερ (Τέξας χόλντεμ)
* Πόκα
* Πρέφα
* Θανάσης
* Τίτσου
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85014661
* GND: 4116494-5

 |

 |
Ο **Νίκος Κασάπης** (γεννήθηκε στις 15 Φεβρουαρίου 1944) είναι Έλληνας πρώην ποδοσφαιριστής και προπονητής, ο οποίος αγωνίστηκε για δέκα χρόνια στην ομάδα του Ηρακλή και συνέχισε στις ομάδες της Ρόδου και του Άρη.

Καριέρα
-------

O Κασάπης αγωνίσθηκε σε ηλικία 17 χρονών στην Α' Εθνική Γερμανίας με τη φανέλα της Ζανκτ Πάουλι.  Δυο χρόνια αργότερα ξεκίνησε να αγωνίζεται στον Ηρακλή, σε ηλικία δεκαεννέα ετών, και έπαιξε στα δύο ευρωπαϊκά παιχνίδια εναντίον της Ρεάλ Σαραγόσα το φθινόπωρο του 1963. Έπαιξε στην ομάδα ως το 1972 και είναι δέκατος σκόρερ στην ιστορία του Ηρακλή με 38 γκολ, ενώ η καλύτερη θέση που κατέκτησε με τους "κυανόλευκους" είναι η πέμπτη της σεζόν 1970-71.

Το καλοκαίρι του 1972 μεταπήδησε στην ομάδα της Ρόδου για να παίξει στην Β΄ Εθνική και ένα χρόνο αργότερα μεταγράφηκε στον Άρη και έπαιξε σε 31 αγώνες πρωταθλήματος, σκοράροντας έξι φορές. Την επόμενη χρονιά ήλθε σε ρήξη με την διοίκηση των "κίτρινων" και απείχε από τις προπονήσεις μαζί με άλλους τέσσερις ποδοσφαιριστές του Άρη. Τελικά, μετά το τέλος της σεζόν αποτέλεσε παρελθόν από τον σύλλογο.

Παραπομπές
----------

1. ↑  Nikolaos Kasapis - Career stats | Transfermarkt
2. ↑  ΝΙΚΟΣ ΚΑΣΑΠΗΣ: "Η ΑΝΑΓΕΝΝΗΣΗ ΤΟ ΔΕΥΤΕΡΟ ΜΟΥ ΣΠΙΤΙ, ΑΡΤΑ Η ΔΕΥΤΕΡΗ ΜΟΥ ΠΑΤΡΙΔΑ..."
3. ↑  1963: Η Σαραγόσα νικά τον Ηρακλή - Retrosport
4. ↑  Real Zaragoza - Iraklis Saloniki 6:1 (Europa League 1963)
5. ↑  Οι πρώτοι 10 σκόρερ στην ιστορία του Ηρακλή στην Α΄ Εθνική - RP.gr
6. ↑  Greece 1973/74 - RSSSF
7. ↑  Greece 1974/75 - RSSSF

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Βασίλης [άγνωστο επίθετο], *Την καρδιά αν ρωτήσεις ποτέ...Αυτοί που μας έφτασαν ως τα εκατό*, αυτοέκδοση, 2014. ISBN 978-960-93-5927-6
Ο **Παναγιώτης Κερμανίδης** είναι παλαίμαχος Έλληνας ποδοσφαιριστής, που αγωνιζόταν ως επιθετικός.

Βιογραφικό
----------

Ο Κερμανίδης γεννήθηκε στις 12 Ιουλίου 1950 στην Πολωνία από γονείς πολιτικούς πρόσφυγες, ενώ στη συνέχεια η οικογένεια του μετανάστευσε στην Ουγγαρία. Ξεκίνησε την ποδοσφαιρική του καριέρα από την ερασιτεχνική Κουουλάι της Βουδαπέστης, συνέχισε στην ΚΙΣΤΕΞΤ και το 1971 στην ΜΤΚ. Το Σεπτέμβριο του 1973 μεταγράφηκε στον ΠΑΟΚ στον οποίο παρέμεινε μέχρι το 1981. Στο «Δικέφαλο του Βορρά» γρήγορα ξεχώρισε για τις επιθετικές του αρετές και το πάθος του, ενώ ήταν βασικό στέλεχος της ομάδας που κατέκτησε το Κύπελλο Ελλάδος το 1974 και το Πρωτάθλημα του 1976. Σε οκτώ χρόνια παραμονής στην Τούμπα κατάφερε να πετύχει 60 τέρματα σε 233 εμφανίσεις, επίδοση που τον κατατάσσει στην 8η θέση των σκόρερ του ΠΑΟΚ όλων των εποχών. Σημείωσε επίσης 12 τέρματα σε 36 αγώνες Κυπέλλου Ελλάδος, 7 τέρματα σε 10 αγώνες θερινού πρωταθλήματος ΟΠΑΠ, καθώς επίσης άλλα 3 σε 16 αγώνες για τα Κύπελλα Ευρώπης.

Στη συνέχεια αγωνίστηκε αρχικά μια τριετία στον Μακεδονικό και κατόπιν μια διετία στη Νάουσα, ολοκληρώνοντας την καριέρα του σε ηλικία 36 ετών. Κατόπιν ασχολήθηκε με την προπονητική αναλαμβάνοντας κατά καιρούς την Αναγέννηση Καρδίτσας, την Ξάνθη, τα Τρίκαλα, τη Βέροια, τον Απόλλωνα Καλαμαριάς, τον Εορδαϊκό, τον Αγροτικό Αστέρα, τον Εδεσσαϊκό και τον Ποσειδώνα Νέας Μηχανιώνας.

Στατιστικά
----------

| Χρονιές | Σύλλογος | Κατηγορία | Συμμετοχές | Γκολ |
| --- | --- | --- | --- | --- |
| 1973-1981 |  ΠΑΟΚ | Α΄ Εθνική | 233 | 60 |
| 1981-1982 |  Μακεδονικός | Β΄ Εθνική | 37 | 14 |
| 1982-1983 |  Μακεδονικός | Α΄ Εθνική | 33 | 6 |
| 1983-1984 |  Μακεδονικός | Β΄ Εθνική | 11 | 2 |
| 1984-1986 |  Φ.Α.Σ. Νάουσα | Γ΄ & Β΄ Εθνική | 94[*ασαφές*] | 11 |
|  | **Σύνολο** |  | **408** | **93** |
|

Παραπομπές
----------

1. 1 2 3 4  «Τα 60 γκολ του Παναγιώτη Κερμανίδη...». *paokmania.gr*. Ανακτήθηκε στις 23 Νοεμβρίου 2017.
2. 1 2  «Greece 1982/83 - ROSTERS». *rsssf.org*.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Συνέντευξη Κερμανίδη
* Βιογραφικό
* Στατιστικά ποδοσφαιρικής καριέρας
* Στατιστικά προπονητικής καριέρας
Η **Ζέλεζνα Ρούντα** (τσεχ. *Železná Ruda*), γνωστή στη γερμανική γλώσσα ως **Άιζενσταϊν** (*Eisenstein*, ή και «Μαρκτ Άιζενσταϊν», *Markt Eisenstein*, για να διαφοροποιείται από το Βαυαρικό Άιζενσταϊν), ονομασίες που σημαίνουν αντιστοίχως «σιδηρομετάλλευμα» και «σιδηρόπετρα», είναι χωριό και δήμος στο Κράι του Πλζεν της Τσεχίας. Η Ζέλεζνα Ρούντα, που μνημονεύεται για πρώτη φορά το έτος 1569, είχε 1.631 κατοίκους στην απογραφή του 2021.

Γεωγραφία
---------

Το χωριό είναι κτισμένο σε μέσο υψόμετρο 820 μέτρα πάνω από την επιφάνεια της θάλασσας, μέσα στον Βοημικό Δρυμό, κοντά στα σύνορα με τη Βαυαρία και στο γερμανικό χωριό «Βαυαρικό Άιζενσταϊν». Η Ζέλεζνα Ρούντα είναι ένα από τα σημαντικά κέντρα αθλητισμού και τουρισμού στον Βοημικό Δρυμό. Καθώς υποδηλώνουν οι ονομασίες της, στην περιοχή της είχαν ανακαλυφθεί και εξορύσσονταν πλούσια κοιτάσματα σιδήρου επί σχεδόν ενάμισυ αιώνα, και αυτά οδήγησαν στη δημιουργία του χωριού. Μετά την εξάντλησή τους, περί τα μέσα του 17ου αιώνα, επειδή υπάρχουν αποθέματα χαλαζία και ασβεστόλιθου στην περιοχή, η τοπική οικονομία προσανατολίσθηκε προς την υαλουργία. Σήμερα η κυρίαρχη οικονομική δύναμη είναι ο τουρισμός, με τα γεωγραφικά χαρακτηριστικά να διαδραματίζουν και εδώ έναν σημαντικό ρόλο: υπάρχουν οι γραφικές λίμνες Τσερνέ Γιεζερό (δηλαδή «Μαύρη Λίμνη» στα ελληνικά) και Τσέρτοβο Γιεζερό, καθώς και το παρακείμενο βουνό Σπίτσακ (*Špičák*) με κορυφή σε υψόμετρο 1.202 μέτρα. Κάτω από το βουνό διέρχεται σιδηροδρομική σήραγγα μήκους 1.747 μέτρων, που ήταν η μακρύτερη σιδηροδρομική σήραγγα σε ολόκληρη την Τσεχία μέχρι το 2007.

«Αδελφά» χωριά
--------------

Η Ζέλεζνα Ρούντα είναι «αδελφοποιημένη» με τους εξής τρεις οικισμούς:

* Αλντένο της Ιταλίας
* Βαυαρικό Άιζενσταϊν της Γερμανίας
* Τσέρνετς της Ελβετίας

Παραπομπές
----------

1. ↑  Τσεχική Στατιστική Υπηρεσία: «Malý lexikon obcí České republiky – 2017». *d:Q56284482*. Τσεχική Στατιστική Υπηρεσία. 15  Δεκεμβρίου 2017. Ανακτήθηκε στις 28  Αυγούστου 2018.
2. ↑  Τσεχική Στατιστική Υπηρεσία: «Počet obyvatel v obcích – k 1. 1. 2023». (Τσεχικά) *Population in municipalities – 1 January 2023*. Τσεχική Στατιστική Υπηρεσία. Πράγα. 23  Μαΐου 2023. Ανακτήθηκε στις 25  Μαΐου 2023.
3. 1 2  *Register of territorial identification, addresses and real estates*. Ανακτήθηκε στις 28  Φεβρουαρίου 2023.
4. ↑  «Historie Železné Rudy» (στα τσέχικα). Železná Ruda. Ανακτήθηκε στις 11 Ιουνίου 2021. CS1 maint: Μη αναγνωρίσιμη γλώσσα (link)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 127309898
* LCCN: n96101634
* GND: 4037623-0
* NKC: ge131596

 |

 |
Η πλατύφυλλη δρυς (*Quercus frainetto*), Χορτιάτης, Θεσσαλονίκη, 11-10-2008
Η **πλατύφυλλη δρυς** (*Quercus frainetto*) με κοινή ονομασία ημεράδι, δένδρο, πλατίτσα, **μεσές**, ανήκει στην οικογένεια των Fagaceae (Φηγίδες). Κατανέμεται στην Βαλκανική χερσόνησο, εκτεινόμενο ανατολικά της Βουδαπέστης, Νότια Ιταλία και στην Ανατολία. Απαντά σ’ όλη την Ελλάδα, εκτός από την Κρήτη και τις Κυκλάδες σε αμιγή ή φυλλοβόλα μικτά δάση, μεταξύ 200-1200 μ. Είναι φυλλοβόλο δένδρο, ύψους περίπου μέχρι 25 μέτρα, που διακρίνεται από τα υπόλοιπα είδη δρυός (βαλανιδιάς) από το μεγάλο μέγεθος των βαθέως πτεροσχιδών φύλλων (μέχρι 25 cm με 6-8 επιμήκεις λοβούς). Αποτελεί το πιο σημαντικό είδος δρυός της Ελλάδας, αφού το ξύλο της χρησιμοποιείται, τόσο στην επιπλοποιία όσο και ως καυσόξυλο.

Πηγές
-----

Σφήκας Γ. 1983, Δένδρα και θάμνοι της Ελλάδας.

Strid A. 1980, Φυτά του Ολύμπου.

Strid A. & Tan K. 2002, Flora Hellenica (Vol. 1).

Εξωτερικοί σύνδεσμοι
--------------------

http://portal.cybertaxonomy.org/flora-greece/cdm\_dataportal/taxon/b55edf79-aae3-472a-87c0-8f12f985328f

https://www.greekflora.gr/el/flowers/3138/Quercus-frainetto

https://euromed.luomus.fi/euromed\_map.php?taxon=525985&size=medium

http://www.biodiversity-info.gr/index.php/el/greek-nature-and-biodiversity/species/flora/quercus-frainetto

Παραπομπές
----------
Η **Γέφυρα του Ματ** (ή **Γέφυρα Ζόγκου**) είναι γέφυρα στον ποταμό Ματ, κοντά στην πόλη Μιλότ, στο βορειοδυτικό τμήμα της Αλβανίας. Χρησιμοποίησε για τη βελτίωση των επικοινωνιών μεταξύ της νοτιοκεντρικής Αλβανίας και του βόρειου τμήματος της χώρας, ιδιαίτερα στη βόρεια πόλη Σκόδρα.

Σχεδιασμένη από Ελβετούς και Γερμανούς μηχανικούς, έχει μήκος 480 μέτρων και είναι κατασκευασμένη σε πέντε χαλύβδινες καμάρες που μεταφέρθηκαν κατά μήκος του ποταμού σε τσιμεντένιες προβλήτες. Πήρε το όνομά του από τον πρώτο βασιλιά της Αλβανίας, τον Βασιλιά Ζογ Α΄, ο οποίος κυβέρνησε από το 1928 μέχρι την εισβολή της χώρας από τον Μπενίτο Μουσολίνι το 1939.

Παρέμεινε η πρώτη και μοναδική μόνιμη γέφυρα πάνω από το Ματ για 50 χρόνια, όταν χτίστηκε μια δεύτερη γέφυρα. Μία τρίτη κατασκευάστηκε 25 χρόνια μετά.

Παραπομπές
----------

1. ↑  «Mat (river)». MEMIM encyclopaedia. Ανακτήθηκε στις 11 Δεκεμβρίου 2016.
Ο Κώδικας **8B10B** (ή **8B/10B**) χρησιμοποιείται στην τηλεπικοινωνία για την κωδικοποίηση των δεδομένων προκειμένου να μεταφερθούν μέσω αγωγού.

Ιδιότητες και τρόπος χρήσης
---------------------------

Τα δεδομένα κωδικοποιούνται από 8 bit σε 10 bit, έτσι ώστε κατά πρώτον να ομαλοποιείται η ηλεκτρική ένταση κατά τη μεταφορά, και κατά δεύτερον, να επιτυγχάνεται η ανίχνευση σήματος στην μεριά του δέκτη. 

### Ομαλοποίηση της ηλεκτρικής έντασης

Με τον κώδικα 8B10B αυξάνεται ο αριθμός των λογικών μονάδων **1**, έτσι ώστε ο αριθμός τους σε κάθε πακέτο να είναι ίσος με αυτόν των **0**, ή να διαφέρει κατά δύο. Το σήμα των δεδομένων λοιπόν που μεταφέρονται έχει τις εξής ιδιότητες:

* ουδέτερο (αγγλ. *neutral disparity*) : το πλήθος των μονάδων **1** ισοδυναμεί το πλήθος των μηδενικών **0**, δηλαδή **5x1** και **5x0**
* θετικό (αγγλ. *positive disparity*) : **6x1** και **4x0**
* αρνητικό (αγγλ. *negative disparity*) : **4x1** και **6x0**

Χάρη αυτής της ιδιότητας, το ηλεκτρικό σήμα που μεταφέρει τα δεδομένα είναι πιο ομοιόμορφο.

### Ανίχνευση σήματος

Μια άλλη ιδιότητα τού κώδικα είναι η συνεχής αλλαγή του σήματος. Έτσι, το σήμα είναι εύκολα ανιχνεύσιμο, αφού δεν είναι δυνατόν, το ίδιο σύμβολο (1 ή 0) να συνεχίζεται για πάνω από 5 χρονικά διαστήματα. Μετά από 5 χρονικά διαστήματα το αργότερο, το σήμα πρέπει να αλλάξει (π.χ. από 0 να γίνει 1), έτσι ώστε ο δέκτης να μένει συγχρονισμένος στον ρυθμό μεταφοράς του πομπού, ή και να αντιλαμβάνεται τυχόν διακοπές ή και λάθη του σήματος.

Εφαρμογές
---------

Ο Κώδικας 8B10B βρίσκεται σε εφαρμογή σε πολλές προδιαγραφές, μεταξύ των οποίων είναι:

* HyperTransport
* PCI Express
* 10 Gigabit Ethernet
* Serial ATA
* Fibre Channel
* Infiniband
* Firewire 800
* DVI
* DisplayPort
* OBSAI

Παραπομπές
----------

1. ↑  Επίσημη προδιαγραφή DVI 1.0 Αρχειοθετήθηκε 2012-08-13 στο Wayback Machine.(Αγγλικά)
2. ↑  Open Base Station Architecture Initiative Αρχειοθετήθηκε 2016-10-13 στο Wayback Machine.(Αγγλικά)

Εξωτερικοί σύνδεσμοι
--------------------

* Al Widmer, Peter Franaszek Αρχειοθετήθηκε 2009-05-30 στο Wayback Machine.
Ο **φιλάδελφος** (λατινική και επιστημονική ονομασία *Philadelphus*) είναι γένος δικοτυλήδονων φυτών, που ανήκει στην οικογένεια υδραγγειοειδή και είναι γνωστό ως «ψευτοπορτοκαλιά» (αγγλ. «mock-orange»). Περιλαμβάνει περί τα 60 είδη θάμνων με ύψος από 1 έως 6 μέτρα, ιθαγενών της Βόρειας και Κεντρικής Αμερικής, της Ασίας και (τοπικώς) της νοτιοανατολικής Ευρώπης.

Μερικά είδη καλλιεργούνται, με πρώτο ιστορικώς το *Philadelphus coronarius* της Νότιας Ευρώπης και δεύτερο το *P. inodorus*, που ανακαλύφθηκε στις όχθες του ποταμού Σαβάννα στις ΗΠΑ. Ο ίδιος ο Γεώργιος Ουάσιγκτον είχε παραγγείλει μερικά φυτά του δεύτερου είδους από τον Μπάρτραμ το 1792.

Παραπομπές
----------

1. ↑  Ann Leighton: *American Gardens of the Eighteenth Century: For Use or for Delight*, 1976, *s.v.* «Mock-orange», «Philadelphus»
Ο **Νικοπόλεως και Πρεβέζης Ανδρέας**, κατά κόσμο **Ανδρέας Μαντούδης** (Αθήνα 1891 – Πρέβεζα 29 Ιουλίου 1952), ήταν Μητροπολίτης Νικοπόλεως και Πρεβέζης από τις 22 Μαρτίου 1936 μέχρι την ημέρα του θανάτου του, στις 29 Ιουλίου 1952.

Ο Ανδρέας γεννήθηκε στην Αθήνα και απεφοίτησε από τη Θεολογική Σχολή του Πανεπιστημίου Αθηνών το 1911. Υπηρέτησε αρχικώς ως καθηγητής των Θρησκευτικών στο γυμνάσιο της Μάνδρας Αττικής και κατόπιν ακολούθησε το ιερατικό στάδιο: Χειροτονήθηκε διάκονος το 1914 από τον Μητροπολίτη Ύδρας Προκόπιο και πρεσβύτερος το 1919 από τον Επίσκοπο Ταλαντίου Ιερόθεο. Υπηρέτησε ως ιεροκήρυκας της Μητροπόλεως Άρτης και διευθυντής της Ιερατικής Σχολής Άρτης έως το 1918. Ως ιεροκήρυκας ακολούθησε το 1921 τον ελληνικό στρατό στη Μικρασιατική εκστρατεία.

Στις 22 Μαρτίου 1936 χειροτονήθηκε στον Ιερό Ναό Αγίου Ιωάννου Γαργαρέτας Μητροπολίτης Νικοπόλεως και Πρεβέζης. Τη χειροτονία τέλεσε ο Μητροπολίτης Αλεξανδρουπόλεως Ιωακείμ, συμπαραστατούμενος από τους Μητροπολίτες Θεσσαλιώτιδος Ιεζεκιήλ και Θήρας Άνθιμο. Στα 16 χρόνια της ποιμαντορίας του, ο Ανδρέας διακρίθηκε για την πραότητα του χαρακτήρα του και την ανεξικακία του. Συνέγραψε διάφορα διδακτικά και εποικοδομητικά άρθρα, και το 1936 δημοσίευσε την επιστημονική πραγματεία του *Περί Βογομίλων*.

Ο Νικοπόλεως και Πρεβέζης Ανδρέας εκοιμήθη στην Αθήνα σε ηλικία 61 ετών. Στον επισκοπικό θρόνο της Μητροπόλεως στην Πρέβεζα, τον διαδέχθηκε ο Στυλιανός Κορνάρος.

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμ. 5, σελ. 559

Εξωτερικοί σύνδεσμοι
--------------------

* «Ο Σεβασμιώτατος Μητροπολίτης Νικοπόλεως και Πρεβέζης κυρός Ανδρέας (1891-1952)»
*Σχεδίαση του ανιγκρέ*
 Ξυλεία *Aningeria sp*
Το **Ανιγκρέ** (αγγλ. *anigre, anegre, aniegre, aniegré, aningré*) είναι ένα αφρικανικό είδος ξυλείας, από πλατύφυλλο δένδρο (*hardwood*), που χρησιμοποιείται συνήθως για κόντρα πλακέ, έπιπλα εσωτερικού χώρου, ντουλάπια και εφαρμογές υψηλής ποιότητας. 

Συχνά κόβεται σε φέτες και πωλείται ως καπλαμάς, αν και διατίθεται και σε μορφή σανίδας. Σε μορφή σανίδας χρησιμοποιείται για ναυπήγηση σκαφών, γενική ξυλουργική και άλλες ελαφριές κατασκευές.

Χαρακτηριστικά
--------------

Το εγκάρδιο ξύλο του ανιγκρέ είναι χλωμό ρόδινο που σκουραίνει ελαφρώς με την έκθεση στο φως λόγω φωτοευαισθησίας. Το ξύλο αναφέρεται ότι ομοιάζει στην εμφάνιση με αυτό της σημύδας. Έχει χαμηλή έως μέτρια σκληρότητα. 

Οι δακτύλιοι του δεν είναι πάντα καλά καθορισμένοι και το ξύλο μπορεί να είναι μάλλον τυπικό, αν και περιστασιακά, υπάρχει συγκεκριμένη *φιγούρα*, όπως *σγουρά* ή *στίγματα.* Το σομφό και το εγκάρδιο συνήθως δεν ξεχωρίζουν μεταξύ τους. Ο καπλαμάς με τέταρτο σχήμα έχει γίνει δημοφιλής επιλογή για έπιπλα, ντουλάπια και διακοσμητικές αρχιτεκτονικές εφαρμογές. 

Λέγεται ότι έχει ελαφρά μυρωδιά παρόμοια με τον κέδρο. Στη μη επεξεργασμένη του μορφή, το ανιγκρέ είναι ευαίσθητο σε επιθέσεις τερμιτών και μυκήτων και γενικά έχει χαμηλή αντοχή. Θεωρείται συνήθως εύκολο στις μηχανικές κατεργασίες με εργαλεία χειρός και ηλεκτρικά εργαλεία, αν και ανάλογα με την προέλευση του ξύλου μπορεί να έχει υψηλή περιεκτικότητα σε πυρίτιο που μπορεί να φθείρει γρήγορα τα εργαλεία επεξεργασίας.

Προέλευση
---------

Το ανιγκρέ απαντάται στην τροπική Ανατολική και Δυτική Αφρική, κυρίως στο Καμερούν αλλά και στην Αγκόλα, το Κονγκό, την Αιθιοπία, τη Γκάνα, τη Γουινέα Μπισάου, την Ακτή Ελεφαντοστού, την Κένυα, τη Νιγηρία, τη Σιέρα Λεόνε, την Ουγκάντα και το πρώην Ζαΐρ.

Η εξαγωγή από το Καμερούν απαγορεύεται από τους τοπικούς νόμους.

Κοινά ονόματα
-------------

Anigre, Anegre, Aniegre, Aniegré, Aningré, Aningeria, Aninguerie, Mugangu, Muna, Osan, Anegre Blanc, Longhi, Mukaly, Tanganyika Nuss. Οι κοινές προφορές ποικίλλουν από Ah-Nee-Grey, Ah-Nee-Gra, Anna-Gra, Anna-Grey, Uh-Nee-Grey.

Επιστημονικές ονομασίες
-----------------------

Γένος: Pouteria Οικογένεια: Sapotaceae (Angiosperm). Aningeria Altissima, Aningeria Robusta, Aningeria Superba, Gambeyobotrys Gigantea

Παραπομπές
----------

1. ↑   Δρ. Ιωάννη Α. Κακαρά, "Είδη ξύλων - ιδιότητες - εφαρμογές" (*anegre*), σελ. 62-63
2. ↑  Wood River Veneer
3. ↑  Tropix «Archived copy» (PDF). Αρχειοθετήθηκε από το πρωτότυπο (PDF) στις 9 Μαΐου 2012. Ανακτήθηκε στις 22 Οκτωβρίου 2012.
4. ↑  The Plant List: Pouteria altissima
5. ↑  The Plant List: Pouteria pierrei
6. ↑  The Plant List: Pouteria superba
7. ↑  The Plant List: Chrysophyllum giganteum

Περαιτέρω μελέτη
----------------

* *«Δομή ξύλου»* του Δρ. Γ. Μαντάνη, Πανεπιστήμιο Θεσσαλίας (*Aniegre*), σελ. 150
* CIRAD (France) - *Aningre*
* *Aniegre*, Πανεπιστήμιο Θεσσαλίας
* *Anigre* - wood-database.com
Η **Κιάρντλα** (εσθονικά: Kärdla, σουηδικά: Kärrdal, γερμανικά: Kertel) είναι η μοναδική πόλη στην Επαρχία Χιίου της Εσθονίας. Είναι το διοικητικό κέντρο της κομητείας Χιίουμαα και της ενορίας Χιίουμαα. Έλαβε το καθεστώς πόλεως το 1938. Η πόλη έχει έναν λιμένα και ένα αεροδρόμιο με το ίδιο όνομα. Το 2017 ο πληθυσμός της ήταν 3.230 κάτοικοι.

Η Κιάρντλα βρίσκεται σε μια πεδινή κοιλάδα στη βορειοανατολική ακτή της Χιίουμαα, δίπλα στον κόλπο Τάρεστε. Στα νοτιοανατολικά της πόλης βρίσκεται ο κρατήρας μετεωρίτη Κιάρντλα ηλικίας 455 εκατομμυρίων ετών. Πολλά μικρά ποτάμια διασχίζουν την πόλη. Υπάρχουν επίσης αρτεσιανά πηγάδια στην πόλης. Το σουηδικό όνομα Kärrdal σημαίνει «βαλτώδης κοιλάδα».

Παραπομπές
----------

1. ↑  Statistikaamet. «Asulate rahvaarv soo ja 3 peamise vanuserühma järgi - Mehed ja naised, Vanuserühmad kokku (Asustusüksus)» (στα Εσθονικά). Αρχειοθετήθηκε από το πρωτότυπο στις 29 Νοεμβρίου 2021. Ανακτήθηκε στις 28 Φεβρουαρίου 2020.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κιάρντλα** |
Η **ΤΣΦ Μπάγερ 04 Λεβερκούζεν** (γερμανικά: *TSV Bayer 04 Leverkusen*) είναι ένα αθλητικό σωματείο από το Λεβερκούζεν, με περίπου 10.000 μέλη (από τον Ιανουάριο του 2009) τα περισσότερα εν σχέση με άλλους συλλόγους στη Βόρεια Βεστφαλία. Ιδρύθηκε αρχικά την 1η Ιουλίου του 1904 ως αθλητικός σύλλογος της Μπάγερ (Turn- und Spielverein der Farbenfabriken vormals Friedrich Bayer & Co.). Ο σύλλογος ουσιαστικά δημιουργήθηκε το 1984. Τα χρώματα της ομάδας είναι το κόκκινο και το λευκό, ενώ το τμήμα ποδοσφαίρου φέρει κόκκινο και μαύρο ως συνέχεια της παράδοσης του αθλητικού σωματείου.

Με σύνολο 11 τμήματα και 2 παραρτήματα, ο σύλλογος διαθέτει από τμήματα υποδομής έως και επαγγελματικές ομάδες. Δραστηριοποιείται σε ποδόσφαιρο, καλαθοσφαίριση, πετοσφαίριση, χειροσφαίριση, στίβο, γυμναστική, κολύμβηση, ξιφασκία, πυγμαχία, τζούντο, τρίαθλο, φίστμπολ, όπως και στον αθλητισμό για άτομα με ειδικές ανάγκες.

Τμήμα ποδοσφαίρου
-----------------

Κύριο λήμμα: Μπάγερ Λεβερκούζεν
Το επαγγελματικό ποδοσφαιρικό τμήμα δημιουργήθηκε το 1999 και λειτουργεί ως ξεχωριστή εταιρεία (Bayer 04 Leverkusen Fußball GmbH).

Τμήμα καλαθοσφαίρισης
---------------------

Κύριο λήμμα: Μπάγερ Τζάιαντς Λεβερκούζεν
Το τμήμα καλαθοσφαίρισης του συλλόγου δημιουργήθηκε το 1968. Από το 2006, το τμήμα διαθέτει και ακαδημία καλαθοσφαίρισης.

Παραπομπές
----------

1. ↑  Förderung mit System leverkusen.com

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **ΤΣΦ Μπάγερ Λεβερκούζεν** |

* Επίσημος ιστότοπος
Η **Ποδοσφαιρική Ένωση Σάαρλαντ** (γερμανικά: *Saarländischer Fußballverband*, SFV) είναι διοικητικό όργανο όσον αφορά το άθλημα του ποδοσφαίρου στο γερμανικό κρατίδιο του Σάαρλαντ. Η έδρα της βρίσκεται στο Σααρμπρύκεν και είναι υπεύθυνη για τη διεξαγωγή των ποδοσφαιρικών διοργανώσεων του κρατιδίου, των πρωταθλημάτων όπως και του θεσμού του κυπέλλου. Η SFV υπάγεται στη Νοτιοδυτική Περιφερειακή Ποδοσφαιρική Ένωση και αποτελεί ένα από τα 21 μέλη της Γερμανικής Ποδοσφαιρικής Ομοσπονδίας.

Ιστορία
-------

Ο οργανισμός ιδρύθηκε στις 25 Ιουλίου του 1948 στο Σούλτσμπαχ/Σάαρ από τον Χέρμαν Νόεμπεργκερ ως **Ποδοσφαιρική Ομοσπονδία Σάαρλαντ** (*Saarländischer Fußballbund*, SFB) του τυπικά ανεξάρτητου κρατιδίου Σάαρλαντ το 1948. Από το 1950 έως το 1956, η SFB ήταν ανεξάρτητο μέλος της Παγκόσμιας Ομοσπονδίας Ποδοσφαίρου (FIFA) και διατηρούσε τη δική της εθνική ομάδα ποδοσφαίρου. Στα προκριματικά για το Παγκόσμιο Κύπελλο του 1954, το Σάαρλαντ αγωνίστηκε εναντίον της Γερμανίας και τερμάτισε στη δεύτερη θέση του ομίλου πάνω από τη Νορβηγία.

Η SFB είχε στη σύντομη ιστορία της, μία εκπροσώπηση σε διεθνές διασυλλογικό επίπεδο στο Κύπελλο Πρωταθλητριών Ευρώπης. Την περίοδο 1955-1956 η ΦΚ Σααρμπρύκεν αγωνίστηκε στο Κυπέλλου Πρωταθλητριών ως πρωταθλήτρια Σάαρλαντ. Εκεί, κέρδισε τη ΑΚ Μίλαν στο πρώτο παιχνίδι με 3-4 μέσα στο Μιλάνο, αλλά αποκλείστηκε μετά από μια ήττα στην έδρα της με 1-4. Στις 8 Ιουλίου 1956 η *Ποδοσφαιρική Ομοσπονδία Σάαρλαντ* (SFB) μετονομάστηκε σε *Ποδοσφαιρική Ένωση Σάαρλαντ* (SFV). Μετά την προσχώρηση του Σάαρ στην Ομοσπονδιακή Δημοκρατία της Γερμανίας (1η Ιανουαρίου 1957), η Ένωση παραιτήθηκε από τη FIFA και προσχώρησε στην Γερμανική Ποδοσφαιρική Ομοσπονδία.

Η Ποδοσφαιρική Ένωση του Σάαρλαντ το 2017 είχε 387 εγγεγραμμένους συλλόγους που έχουν συνολικά 114.715 μέλη. 2.954 ομάδες λαμβάνουν μέρος στις διοργανώσεις της Ένωσης. Η έδρα της Ένωσης βρίσκεται στο αθλητικό σχολείο "Χέρμαν Νόεμπεργκερ" στο Σααρμπρύκεν.

Παραπομπές
----------

1. ↑  DFB-Mitgliederstatistik 2009

Εξωτερικοί σύνδεσμοι
--------------------

* Επίσημη ιστοσελίδα

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Ευρώπης (UEFA) |
| --- |
|  |
| Ενεργές | 
* Αγγλία
* Άγιος Μαρίνος
* Αζερμπαϊτζάν
* Αλβανία
* Ανδόρρα
* Αρμενία
* Αυστρία
* Βέλγιο
* Βόρεια Ιρλανδία
* Βόρεια Μακεδονία
* Βοσνία και Ερζεγοβίνη
* Βουλγαρία
* Γαλλία
* Γερμανία
* Γεωργία
* Γιβραλτάρ
* Δανία
* Ελβετία
* Ελλάδα
* Εσθονία
* Ιρλανδία
* Ισλανδία
* Ισπανία
* Ισραήλ
* Ιταλία
* Καζακστάν
* Κοσσυφοπέδιο
* Κροατία
* Κύπρος
* Λετονία
* Λιθουανία
* Λίχτενσταϊν
* Λουξεμβούργο
* Μάλτα
* Μαυροβούνιο
* Μολδαβία
* Νορβηγία
* Ολλανδία
* Ουαλία
* Ουγγαρία
* Πολωνία
* Πορτογαλία
* Ρουμανία
* Σερβία
* Σκωτία
* Σλοβακία
* Σλοβενία
* Σουηδία
* Τουρκία
* Τσεχία
* Νήσοι Φερόες
* Φινλανδία
 |
|  |
| Μέλη σε αναστολή, λόγω Ουκρανίας | 
* Λευκορωσία
* Ουκρανία
* Ρωσία
 |
|  |
| Δεν υφίστανται πλέον | 
* Ανατολική Γερμανία
* Γιουγκοσλαβία
* Ε.Σ.Σ.Δ.
* Σάαρλαντ
* Σερβία και Μαυροβούνιο
 |

 |